Helsinki Napoli All Night Long

Helsinki Napoli All Night Long on Mika Kaurismäen ohjaama kansainvälinen yhteistyöelokuva vuodelta 1987. Siinä esiintyy monia kansainvälisiä elokuva-alan tähtiä pikkurooleissa: Samuel Fuller on gangsteripomo, Eddie Constantine vanha gangsteri ja Jim Jarmusch baarimikko. Elokuva tapahtuu, nimestään huolimatta, Berliinin alamaailmassa. Helsinki on päähenkilön, suomalaisen taksikuskin (Kari Väänänen), kotikaupunki; Napoli taas hänen vaimonsa (Roberta Manfredi) synnyinseutua.

Mika Kaurismäki palkittiin elokuvasta parhaan tuottajan Jussi-palkinnolla.

Kaurismäen mukaan Quentin Tarantino on sanonut, että elokuva Pulp Fiction – Tarinoita väkivallasta on saanut vaikutteita tästä elokuvasta.

Lähteet 

Jussi-palkitut elokuvat
Vuoden 1987 italialaiset elokuvat
Vuoden 1987 suomalaiset elokuvat
Mika Kaurismäen ohjaamat elokuvat
Vuoden 1987 saksalaiset elokuvat
Sveitsiläiset elokuvat
Italialaiset komediaelokuvat
Suomalaiset komediaelokuvat